Parafriidrett

Parafriidrett er friidrett der utstyr, regler og konkurranseformer er tilpasset funksjonshemmede utøvere. Parafriidrett er en parasport. Øvelsene i parafriidrett er stort sett de samme som i friidrett for funksjonsfriske utøvere, med unntak av rullestolracing og klubbekast.

Klasseinndeling 

Utøverne kan grovt sett deles inn i tre kategorier; døve utøvere, utøvere med fysiske handicap og utøvere med psykisk utviklingshemming. Døve utøvere konkurrerer stort sett i egne konkurranser, mens utøvere med fysiske handicap og psykisk utviklingshemming konkurrerer i de samme konkurransene og mesterskapene, men deles inn i klasser ut ifra type og grad av funksjonshemming, slik at utøvere med tilsvarende funksjonsevne konkurrerer mot hverandre.

Klassifiseringene styres av Den internasjonale paralympiske komité (IPC). Klassene benevnes med T (for track, altså baneøvelser) eller F (for field, altså tekniske øvelser) og et tall, der tallet angir type og grad av handicap. For eksempel er klassene T/F 11-13 for synshemmede utøvere, og T/F 61-64 er for utøvere med amputasjoner av ben, som bruker proteser.

Idrettsforbund 
Parafriidrett styres ikke av World Athletics, slik som friidrett for funksjonsfriske, men styres hovedsakelig av World Para Athletics, som er en underkomité av IPC. Det finnes også egne forbund for typer av funksjonshemmede, som International Committee of Sports for the Deaf, International Sports Federation for Persons with Intellectual Disability, International Dwarf Sports Federation og International Athletics Association for Persons with Down Syndrome.

Klassifiseringer 

I konkurranser deles utøverne inn i klasser ut ifra handicap:
 T = track, altså en klasse innen baneøvelser som løping
 F = field, altså en klasse innen tekniske øvelser som spydkast
 11-13 = synshemmede utøvere
 20 = psykisk utviklingshemmede
 31-38 = redusert muskelstyrke eller -kontroll, cerebral parese, multippel sklerose slag eller andre hjerneskader
 40-41 = kortvokste
 42-44 = utøvere med funksjonshemminger i beina, men som kan konkurrere med egne bein
 45-47 = utøvere med funksjonshemminger i armene
 51-57 = rullestolbrukere
 61-64 = utøvere med proteser i beina (amputasjoner)

I tillegg brukes RR om utøvere som løper med «Løpesykkel», såkalt RaceRunning. Klassene her er RR1, RR2 og RR3.

Øvelser 
Paralympiske utøvere konkurrerer i følgende øvelser, men ikke alle klasser konkurrerer i alle øvelser:

Mesterskap 
Det konkurreres i parafriidrett i blant annet følgende internasjonale mesterskap:
 Paralympiske sommerleker
 VM i parafriidrett
 EM i parafriidrett
 Deaflympics
 Døve-VM i friidrett
 IAADS-VM i friidrett
 Parapanamerikanske leker
 Para-asialekene

Referanser

Eksterne lenker 
 IPC
 Norges friidrettsforbund - Parafriidrett

Parafriidrett